**ZAPISNIK**

**S TREĆE REDOVNE SKUPŠTINE HRVATSKOG MUZEJSKOG DRUŠTVA**

**održane u utorak, 10. prosinca 2013.** godine **u 11:00** sati u **Muzeju Mimara**, Zagreb, Rooseveltov trg 5.

Prisutne je pozdravila Milvana Arko Pijevac, predsjednica HMD-a i ustanovila da Skupštini prisustvuje 70 članova, što je dovoljno za kvorum. Potom je predložila slijedeći dnevni red.

**Dnevni red:**

1. Usvajanje zapisnika s 2. redovne Skupštine HMD-a, 12.06.2013.
2. Informacija o programskoj i financijskoj realizaciji programa u 2013.g.
3. Prijedlog izmjena i dopuna Statuta HMD-a
4. Prijedlog pravilnika i poslovnika o radu podružnica HMD-a
5. Prijedlog izmjena i dopuna pravilnika o dodjeli nagrada HMD-a
6. Prijedlog strateškog plana HMD-a 2013.-2016.
7. Izvješće o sudjelovanju na NEMO konferenciji – Slađana Latinović i Željka Jelavić
8. Razno

Predloženi dnevni red je prihvaćen.

**Zaključci dnevnog reda:**

**Ad. 1. Usvajanje Zapisnika s Druge Skupštine HMD-a od 12.06.2013.**

Skupština je jednoglasno usvojila Zapisnik.

**Ad. 2. Informacije o programskoj i financijskoj realizaciji programa u 2013. godini**

Milvana Arko Pijevac informirala je Skupštinu o programskoj i financijskoj realizaciji programa u 2013. godini.

Nije ispunjen izdavački program *Vijesti muzealaca i konzervatora* *2013.* čije se publiciranje planira za ožujak 2014.g. Zbornik II kongresa muzealaca biti će predstavljen nakon Škupštine*.* Tisak *Vijesti muzealaca i konzervatora* 2012. je u tijeku realizacije. Uredništvo *Vijesti muzealaca i konzervatora* predložilo je da se *Vijesti* izdaju kao jedan broj godišnje što je i prihvaćeno na 5. sjednici IO HMD-a. Program Zagrebačka putovnica nije realiziran zbog nedefinirane koncepcije te se uputio zahtjev za produženjem roka realizacije.

Ostali programi su realizirani s time da se rok dodjele Nagrada HMD-a produžio zbog premalo pristiglih prijava. Također je ponovni poziv za prijedlogom nagrada bio dopunjem kategorijama iz svih muzejskih djelatnosti.

**Ad. 3.** Prijedlog izmjena i dopuna Statuta HMD-a

Predsjednica je osnovom dostavljenih materijala za Skupštinu kratko objasnila da se predložene izmjene Statuta HMD-a odnose na promjenu adrese u Muzeju Mimara s kojim se ima dogovor o korištenju prostora do 2016.g. Dopuna Statuta je definirana s 3 nova Članka, a odnosi se na mogućnost osnivanja podružnica HMD-a.

**Prijedlog izmjena i dopuna Statuta dan je na glasanje i jednoglasno je prihvaćen.**

**Ad. 4.** Prijedlog pravilnika i poslovnika o radu podružnica HMD-a

Osnovom dostavljenih materijala Prijedloga pravilnika i poslovnika o radu podružnica HMD-a, predsjednica je kratko objasnila da programe podružnice prihvaća IO HMD-a te da podružnice nisu financijski samostalne, Odnosno da postoji jedan račun na kojem će se kao podračun voditi sredstva podružnice koja je sama podružnica osigurala kroz razne natječaje i sponzorstva. Članarina podružnica u iznosu iod 40% ostaje na raspolaganje podružnici, a 60% Društvu.

**Prijedlog Pravilnika i poslovnika o radu podružnica HMD-a dan je na glasanje i jednoglasno je prihvaćen**

**Ad. 5.** Prijedlog izmjena i dopuna pravilnika o dodjeli nagrada HMD-a

Predsjednica je osnovom dostavljenih materijala iznjela Prijedlog izmjena i dopuna pravilnika o dodjeli nagrada HMD-a. Nagrada za životno djelo više ne nosi naziv *Pavao Ritter Vitezović* već Nagrada za životno djelo Hrvatskog muzejskog društva. Godišnja nagrada HMD-a dodjeljuje se za objavljena, izložena ili na drugi način javno prezentirana ostvarenja muzejske struke u protekloj kalendarskoj godini za sve muzejske aktivnosti prema kategorijama: za realiziran izložbu, stalni postav, izdavački projket, restauraciju muzejske građe, istraživački rad koji je rezeultirao izložbom ili stručnom publikacijom, dokumentacijsko informacijski program, pedagoško edukacijski program, marketinško propagandni program, međumuzejsku suradnju.

**Prijedlog izmjena i dopuna pravilnika o dodjeli nagrada HMD-a dan je na glasanje i jednoglasno je prihvaćen**

**Ad. 6.** Prijedlog strateškog plana HMD-a 2013.-2016.

Predsjednica je osnovom dostavljenih materijala iznjela Prijedlog strateškog plana HMD-a 2013.-2016.g. Strateški plan rađen je osnovom smjernica Ministarstva kultire i obuhvatio je sve zadane grupe ciljeva i analiza. U Swot analizi napomenuto je da je glavna snaga Društva ljudski resurs, dok se planira poboljšati suradnja s ostalim udrugama i institucijamau hrvatskoj i inozemstvu. Također će se zbog čuvanja i zaštite arhiva i izdavačke djelatnosti probati dobiti prostor od Grada Zagreba.

**Prijedlog Prijedlog strateškog plana HMD-a 2013.-2016. dan je na glasanje i jednoglasno je prihvaćen**

**Ad. 6.** Izvješće o sudjelovanju na NEMO konferenciji – Slađana Latinović i Željka Jelavić

Od 02.-04.11. 2013 članice društva Željka Jelavić i Slađana Latinović prisustvovale su godišnjoj NEMO konferenciji u Bukureštu. Kolegica Željka Jelavić kratko je izvjestila o temama na konferenciji i stručnim programima.

**Ad. 8. Razno**

Pod temom razno predsjednica je izvjestila o prijavljenim programima za 2014.g. i najavila održavanje sljedeće Skupštine krajem svibnja 2014.g.

Skupština je završila u 12:00 sati

Zapisničarka: Slađana Latinović,

tajnica Hrvatskog muzejskog društva

Milvana Arko Pijevac, predsjednica

Hrvatskog muzejskog društva